
UPRAVNI ODJEL ZA DRUŠTVENE
DJELATNOSTI, SOCIJALNU SKRB
I CIVILNO DRUŠTVO

KLASA:   551-01/26-01/23
URBROJ: 2176-3-07/13-26-2
Kutina, 26. listopada 2026. godine



Temeljem Odluke o isplati jednokratne novčane potpore za Božić u 2026. godini umirovljenicima, korisnicima nacionalne naknade za starije osobe i osobama koje primaju inkluzivni dodatak s područja Grada Kutine (KLASA:551-01/26-01/23, URBROJ: 2176-3-07/13-26-1) i Odluke o izvršenju  proračuna Grada Kutine za 2026. godinu, („Službene novine Grada Kutine“ br. 8/2025) Upravni odjel za društvene djelatnosti, socijalnu skrb i civilno društvo raspisuje,



Javni poziv umirovljenicima, korisnicima nacionalne naknade za starije osobe i osobama koje primaju inkluzivni dodatak s područja Grada Kutine o ostvarivanju prava na jednokratnu novčanu potporu za Božić u 2026. godini


Pozivaju se umirovljenici, korisnici nacionalne naknade za starije osobe i osobe koje primaju inkluzivni dodatak, odrasle osobe IV i V razina, djeca i mladi do 21 godine I, II, III, IV i  V razina, koje imaju prebivalište na području Grada Kutine, a čije mirovine, naknada za starije osobe i inkluzivni dodatak za odrasle osobe IV i V razina ne prelaze 500,00 eura, osim za djecu i mlade do 21 godine I, II, III, IV i V razina inkluzivnog dodatka da mogu ostvariti pravo na jednokratnu novčanu potporu za božićne blagdane.   
U mirovinsko primanje uračunava se iznos mirovine iz obveznog mirovinskog osiguranja, inozemna mirovina, iznos dokupljene mirovine čija je isplata preuzeta prema  Zakonu o nastavku isplate dokupljenih mirovina („Narodne novine“ br. 130/17) i drugi dodaci koji se isplaćuju uz mirovinu, osim naknade zbog tjelesnog oštećenja i doplatka za pomoć i njegu.  
Pravo na jednokratnu novčanu potporu ostvaruju svi umirovljenici, korisnici nacionalne naknade za starije osobe i osobe koje primaju inkluzivni dodatak, odrasle osobe IV i V razina, djeca i mladi do 21 godine I, II, III, IV i V razina, a imaju prebivalište na području Grada Kutine.                                                                                       

Iznos jednokratne novčane potpore iznosi: 
Od 0,00  -  500,00 eura  -  60,00 eura  potpore
           
                                                  
 UPUTA ZA OSTVARENJE PRAVA NA JEDNOKRATNU NOVČANU POTPORU: 

[bookmark: _GoBack]Da bi ostvarili pravo na isplatu jednokratne novčane potpore zainteresirani umirovljenici, korisnici nacionalne naknade za starije osobe i osobe koje primaju inkluzivni dodatak, odrasle osobe IV i V razina, djeca i mladi do 21 godine I, II, III, IV i V razina, trebaju dostaviti na jedan od sljedećih načina;
na mail adresu: bozic@kutina.hr, 
· neposredno u Upravni odjel za društvene djelatnosti, socijalnu skrb i civilno društvo, prvi kat, soba br. 14 i 15, svakim radnim danom od 8,00 do 14,00 sati i to od 26.10. do 16.11. 2026. godine sljedeće dokumente;

· Tiskanicu zahtjeva (dostupna je na mrežnim stranicama Grada Kutine i u pisarnici –
Grada Kutine – soba broj 3, prvi kat sobe br. 14 i 15) 
· Presliku osobne iskaznice ili uvjerenje o prebivalištu – na uvid,
· Presliku odreska o isplati mirovine tuzemne i inozemne ( ne stariji od tri mjeseca),
· Presliku rješenja o pravu na nacionalnu naknadu za starije osobe
· Presliku rješenja o pravu na inkluzivni dodatku
· Presliku broja bankovnog računa ili zaštićenog računa     
                                                                              
      –  korisnici koji su koristili navedeno pravo za Uskrs 2026. godine,  nisu obvezni
          ponovo dostavljati dokumentaciju.

